Ce sunt organismele care au supraviețuit unui bombardament cu radiații marțiene și ce spun cercetătorii despre viața pe Planeta Roșie
Două specii de licheni de pe Pământ au supraviețuit unui test extrem realizat de cercetători în condiții care simulează mediul de pe Marte, informează Live Science. Expuse timp de 5 ore la radiații echivalente cu un an pe Planeta Roșie, organismele au rămas active metabolic. Experimentul deschide noi perspective asupra adaptabilității vieții în spațiu și asupra potențialului unor forme de viață terestre de a rezista pe alte planete.